cyanic-selkie/wikianc huggingface dataset:
দ্য ডেমি-ভার্জিন
ব্রডওয়ে প্রযোজনা ও আইনি সমস্যা
১৯২২ সালের ৩ জুন ব্রডওয়ে প্রযোজনার পরিসমাপ্তি ঘটার পর উডস অন্যান্য শহরে নাটকটি মঞ্চস্থ করার জন্য চারটি রোড কোম্পানি চালু করেন। সফর চলে ১৯২৩ সাল পর্যন্ত এবং অ্যালবেনি, শিকাগো, লস এঞ্জেলস, ফিলাডেলফিয়া ও ওয়াশিংটনের মতো শহরে নাটকটি মঞ্চস্থ হয়।
সমালোচনা
সমসাময়িক সমালোচনাগুলি ছিল সাধারণভাবে নেতিবাচক। অনেক সমালোচকই নাটকটির যৌনতাগন্ধী পরিস্থিতি ও ইঙ্গিতপূর্ণ সংলাপের জন্য এটিকে অনৈতিক বলে নিন্দা করেন। অভিনেত্রীদের (যারা বেশিরভাগ ক্ষেত্রেই খোলামেলা গাউন বা শয্যাকক্ষের উপযোগী খাটো পোষাকে অবতীর্ণ হন) পোষাক বিশেষভাবে দৃষ্টি আকর্ষণ করে। অল্প কয়েকজন সমালোচক মন্তব্য করেন যে, অভিনেতা-অভিনেত্রীদের নির্বাচন চিত্তাকর্ষক ও কেতাদুরস্ত হয়েছে। অন্যেরা মনে করেন যে তাদের পোষাক অযথাযথভাবেই প্রায়-অশ্লীল, বিশেষত ‘স্ট্রিপিং কিউপিড’ দৃশ্যটির ক্ষেত্রে তো বটেই। পিটসবার্গ পোস্ট-এ প্রকাশিত একটি সমালোচনায় প্রাক্বীক্ষণ প্রযোজনাটিকে বর্ণনা করা হয় “অশ্লীলতায় পূতিগন্ধময়” বলে। নিউ ইয়র্ক ইভনিং পোস্ট-এর সমালোচক ব্রডওয়ের প্রযোজনাটির সম্পর্কে মাত্র তিনটি বাক্য লেখেন এবং দাবি করেন যে হপউড ও উডসের সৃষ্ট ঘৃণ্য ‘বানানো গল্প’টির জন্য ‘জায়গা নষ্ট’ করার কোনও প্রয়োজন নেই। নাট্য সমালোচক জর্ন জেন নাথান নাটকটিকে ‘বাজে লেখা’ আখ্যা দেন। ডরোথি পার্কার মন্তব্য করেন যে, এই প্রযোজনায় অংশ নিয়ে ডন ‘আরও খারাপ’ হয়েছেন। ব্রুকলিন লাইফ-এর সমালোচক লেখেন এই নাটকটি গোড়া থেকেই দর্শকদের মনে ধাক্কা দিয়ে গিয়েছে এবং তা করেছে বিচিত্রানুষ্ঠানের চেয়েও বেশি হারে। দি ইভনিং ওয়ার্ল্ড-এ চার্লস ডার্নটনও এই নাটকটি ‘সস্তা বিচিত্রানুষ্ঠান’-এর সঙ্গে তুলনা করে বলেন যে এটি ‘পুরনো চুটকি’তে পরিপূর্ণ হলেও হাস্যকর দৃশ্য কমই আছে।
কোনও কোনও সমালোচক আবার নাটকটির বিরুদ্ধে অনৈতিকতার অভিযোগকে অতিরঞ্জন বলে এটিকে নিরীহ বা এমনকি একঘেয়ে বলেও মন্তব্য করেছেন। উদাহরণস্বরূপ, দ্য সান পত্রিকায় এক সমালোচক লেখেন যে, “ম্যানেজার উড নাটকের দর্শকদের যা বিশ্বাস করাতে চান [এটা] ততটা মর্মঘাতী নয়”। অপরদিকে দ্য নিউ ইয়র্ক ক্লিপার-এ প্রকাশিত একটি সমালোচনায় বলা হয় যে, এই নাটকের আখ্যানবস্তু হলিউডের বাস্তবতার তুলনায় শুদ্ধতর এবং এটির “মিষ্টি ছোটো ছোটো প্রায়-অশ্লীল ‘প্রক্ষিপ্তাংশগুলি’ এবং অতিপ্রচুর ইঙ্গিতপূর্ণ লাইন” দর্শকের আগ্রহ ধরে রাখে। দ্য ওয়াশিংটন পোস্ট-এ পার্সি হ্যামন্ড নাটকটি বিনোদনমূলক বলে বর্ণনা করেন এবং বলেন যে হপউড “ইতিপূর্বে এর চেয়ে বুদ্ধিদীপ্ত কিছু লেখেননি”। বার্নস ম্যান্টেল বলেন যে হপউড ও উডস অনাকর্ষণীয় পোষাক উন্মোচনের দৃশ্য ও নিম্নমানের সংলাপ প্রতিস্থাপিত করেছেন উন্নততর আখ্যানবস্তু ও হাস্যরস দিয়ে।
বক্স অফিস
সমালোচকদের চিন্তাভাবনা নাটকটিকে বক্স অফিসে সাফল্য অর্জন থেকে বিরত করতে পারেনি। বেশ কয়েকজন সমালোচক আন্দাজ করেছিলেন যে, নাটকটির কুরুচিপূর্ণ বিষয়বস্তুর দিকে দৃষ্টিনিক্ষেপের ফলে এটির জনপ্রিয়তা বৃদ্ধি পাবে। উডসও নাটকের বিজ্ঞাপনে এটির বিষয়বস্তু-সংক্রান্ত বিতর্কটির সদ্ব্যবহার করেন। উডসকে আদালতে তোলা হলে দ্য নিউ ইয়র্ক টাইমস সিদ্ধান্ত নেয় যে, সেই সংবাদপত্রে তিনি যেন কোনও বিজ্ঞাপনে নাটকটির নাম আর ব্যবহার না করতে পারেন সে দিকে খেয়াল রাখবে। উডস প্রযোজিত একটি অনামা প্রযোজনা থিয়েটারে মঞ্চস্থ হতে দেখেছেন, এমন বেশ কয়েকজন লোকের মাধ্যমে প্রচার চালিয়ে তিনি সেই সমস্যার সমাধান করে ফেলেন। বিজ্ঞাপনে তিনি যেখানে নাম উল্লেখ করতে পারতেন, সেখানে ইঙ্গিতপূর্ণ ট্যাগলাইন দিয়ে নাটকটির খ্যাতির প্রচারণা করতেন। যেমন, দর্শকদের নাটকটি দেখার জন্য আমন্ত্রণ জানিয়ে বলতেন এটি দেখলে “আপনাদের শিক্ষা সম্পূর্ণ হবে”। কোনও কোনও বিজ্ঞাপনে এমন কথাও বলা হয়েছিল যে, যেহেতু নাটকটি নিয়ে চারদিকে অনেক কথা উঠেছে, তাই এটি দেখলে দর্শকরা ওয়াকিবহাল থাকবেন। আবার অন্য বিজ্ঞাপনগুলিতে ঘোষণা করে দেওয়া হয়েছিল যে এটি “আমেরিকার সবচেয়ে বিখ্যাত নাটক”।
সংবাদপত্রে প্রকাশিত মামলার বিবরণ বিনামূল্যে প্রচারের যথেষ্ট সুযোগ করে দেয়। ভ্যারাইটি পত্রিকার প্রতিবেদনে বলা হয়, ম্যাজিস্ট্রেটের আদালতে দোষী সাব্যস্ত হওয়ার পর ব্রডওয়ে প্রযোজনাটি দেখার জন্য লাইন বহু দূর পর্যন্ত প্রসারিত হয়েছিল। মামলা শুরু হওয়ার আগে নাটকটির সাপ্তাহিক আয় ছিল ১২,০০০ মার্কিন ডলার। মামলা শুরু হওয়ার পর প্রতি সপ্তাহের আয় বৃদ্ধি পেয়ে হয় ১৪,০০০-১৫,০০০ মার্কিন ডলার, যা ভ্যারাইটি পত্রিকার বর্ণনা অনুযায়ী ছিল থিয়েটারের ধারণক্ষমতার কাছাকাছি। উডস ম্যাটিনি যোগ করেন এবং সর্বোচ্চ শ্রেণির টিকিটের দাম বাড়িয়ে দেন; নভেম্বরের শেষে সাপ্তাহিক আয় ১৭,০০০ মার্কিন ডলারে পৌঁছে যায়।  প্রযোজনাটির সমাপ্তিকালে এটি ছিল সেই মরসুমের সফলতম নাটকগুলির অন্যতম। নাটকটির ২৬৮ বার মঞ্চায়নে ২ লক্ষেরও বেশি টিকিট বিক্রি হয়েছিল।
উত্তরাধিকার
হপউডের অধিকাংশ প্রহসনের মতোই দ্য ডেমি-ভার্জিন বাণিজ্যিক সাফল্য অর্জন করেছিল, কিন্তু সাহিত্যের ইতিহাসে কোনও দীর্ঘস্থায়ী প্রভাব বিস্তার করতে পারেনি। এমনকি জনপ্রিয় বিনোদনমূলক নাটক হিসেবেও এটির আবেদন সাংস্কৃতিক প্রেক্ষাপটের দ্বারা সীমায়িত ছিল। প্রথম বিশ্বযুদ্ধের পূর্বে যে সময়টিকে অধিকতর রক্ষণশীল যৌন নীতিবাদীর যুগ হিসেবে চিহ্নিত করা হয়, সেই যুগে এই নাটকের প্রযোজনা অবদমিত করার প্রচেষ্টাই ছিল স্বাভাবিক। এক দশক পরে এই নাটকে প্রদর্শিত যৌন আবেদনময় দেহভঙ্গিগুলি ব্রডওয়ের ক্ষেত্রে অতিমাত্রায় অপরিশীলিত বলে গণ্য করা হয়। ১৯২১ সালের শেষভাগ থেকেই উডস শয্যাকক্ষ প্রহসনকে একঘেয়ে আখ্যা দিয়ে এই ধরনের নাটক সাত বছর প্রযোজনা না করার ইঙ্গিত দিতে থাকেন। ১৯২৫ সালে অন্য একটি নাটকের দর্শকমণ্ডলীর কাছে হপউড স্বীকার করেন যে তিনিও দ্য ডেমি-ভার্জিন নাটকটিকে একঘেয়ে মনে করেন এবং খামখেয়ালিপূর্ণ নাটক লিখতে লিখতে তিনিও ক্লান্ত হয়ে পড়েছেন। নাটকটি কখনই গ্রন্থাকারে প্রকাশিত হয়নি এবং এই নাটক অবলম্বনে কোনও চলচ্চিত্রও নির্মিত হয়নি।
করণবীর বোহরা
করণবীর বোহরা (জন্ম: ২৮ আগস্ট ১৯৮২), মনোজ বোহরা নামেও পরিচিত, হলেন একজন ভারতীয় অভিনেতা, প্রযোজক, নকশাকার ও টেলিভিশন উপস্থাপক।
প্রারম্ভিক জীবন
করণবীর ১৯৮২ সালের ২৮শে আগস্ট তারিখে, রাজস্থানের যোধপুরের এক মারোয়াড়ি পরিবারের জন্মগ্রহণ করেন। তিনি চলচ্চিত্রনির্মাতা মহেন্দ্র বোহরার পুত্র এবং অভিনেতা-প্রযোজক রামকুমার বোহরা হচ্ছেন তার দাদা। প্রযোজক সুনিল বোহরা হচ্ছেন তার চাচাত ভাই। তার একটি বোন রয়েছে, যার নাম মীনাক্ষী। তিনি কফ প্যারেডের জিডি সোমানি মেমোরিয়াল স্কুলে পড়াশুনা করেন। শিশুকালে তিনি শিক্ষার প্রতি আগ্রহী ছিলেন না এবং তিনি খেলাধুলাতেও ভালো ছিলেন না। পরবর্তীতে তিনি মুম্বইয়ের এলফিনস্টোন কলেজের বিজ্ঞান বিভাগে পড়াশুনার জন্য ভর্তি হন কিন্তু ১২তম গ্রেডে অসফল হওয়ার ফলে তিনি বিজ্ঞান বিভাগ বর্জন করেন। অতঃপর চার্চগেটের সিন্ডেনহ্যাম কলেজ অফ কমার্স অ্যান্ড ইকোনমিক্সে ভর্তি হন এবং সেখানে তিনি বাণিজ্যে স্নাতক সম্পন্ন করেন। তিনি পণ্ডিত ভিরু কৃষ্ণণ হতে দুই বছর যাবত কত্থক নৃত্যের শিক্ষা লাভ করেন।
কাসকারোন
ক্যাসকারন বা কাসকারোন হল একধরনের ডোনাট জাতীয় খাবার। এটি সাধারনত ফিলিপাইন্স দ্বীপপুঞ্জের অধিবাসীদের খাবার। এই খাবারটি সাধারনত ডুবো তেলে ভেজে গুঁড়ো করা আঠালো চাল, কোড়ানো নারকেল এবং চিনি দিয়ে তৈরি হয়। এই খাবারটি সাধারণত বলের আকৃতির হয়। দুই বা ততোধিক কাসকারোন একটি স্কিউয়ার বা ধাতব কাঠিতে পরপর গেঁথে রাখা হয় এবং বিক্রী করা হয়। কাসকারোন বড় প্যানকেকের আকৃতির বা ছোট ডোনাট আকৃতির হতে পারে। কাসকারোন নামটি স্প্যানিশ শব্দ ক্যাসকারন থেকে উদ্ভুত হয়েছে যার অর্থ ডিমের খোসা। এর সাধারণ গোলাকার আকৃতি এবং কুঁচকে যাওয়া গঠনের কারনে এই খাবারের এইরূপ নাম হয়েছে। শব্দের সমতার জন্য মাঝে মাঝে স্প্যানিশ উচ্চারনের সাথে একে গুলিয়ে ফেলা হয় যা কখনোই কাম্য নয়। বিভিন্ন অঞ্চলে কাসকারোন নামক খাদ্যের পদটির ভিন্ন ভিন্ন নাম বর্তমান যেমন, ক্যারিওকা, টিনুডক ইত্যাদি। এটি বিটসু-বিটসু বা কিছু কিছু অঞ্চলে বিচো-বিচো  নামেও পরিচিত। বিচো বা বিচো-বিচো নামের আরেকটি স্থানীয় খাবার রয়েছে যা ময়দা দিয়ে তৈরি হয় এবং সেটি ইউটিয়াও -এর চীনা এবং ফিলিপিনো রন্ধনপ্রনালীর সংমিশ্রনে প্রস্তুত একটি সংস্করণ। এই খাবারটির সাথে কাসকারোনকে গুলিয়ে ফেলা একেবারেই উচিত নয়।
ইবানাগ হল ক্যাসকারনের একটি প্রকারভেদ যা সাধারণত চ্যাপ্টা এবং ডিমের মতো আকৃতির হয়। এটি পিনাকুফু বা পাবোরোট নামেও পরিচিত। এর আরেকটি জনপ্রিয় নাম বুনুয়েলো । এছাড়াও এর বুনওয়েলো, বিনুয়েলো, বিনোউইলো, ইত্যাদি অনেক নাম আছে। বুনুয়েলো  হল সাধারণ ময়দা দিয়ে তৈরি আরেকটি অনুরূপ খাবার যা লাতিন আমেরিকার রন্ধনশৈলীর অংশ।
বিহারীনাথ শেখর
সংক্ষিপ্ত পরিচিতি
বিহারীনাথ শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা অভয়নাথ শেখরের মধ্যম পুত্র ছিলেন। পিতার মৃত্যুর কিছুকাল পূর্বে তার জ্যেষ্ঠ ভ্রাতা ত্রিলোচন শেখরের মস্তিষ্ক বিকৃতির লক্ষণ দেখা দিলে ৯৬৬ খ্রিষ্টাব্দে বিহারীনাথ শেখর সিংহাসনে আরোহণ করেন, কিন্তু সিংহাসনলাভের মাত্র দুই মাসের মধ্যেই তার মৃত্যু হয়।
উত্তর সোনাখালী মাধ্যমিক বিদ্যালয় ও কলেজ
উত্তর সোনাখালী মাধ্যমিক বিদ্যালয় ও কলেজ বরগুনা জেলার আমতলী উপজেলার আতহারগাছিয়া ইউনিয়নে অবস্থিত। ১৫৮ শতাংশ জমির উপর স্কুলটি প্রতিষ্ঠা করা হয়েছে।
কামশাস্ত্র
ভারতীয় সাহিত্যে, কামশাস্ত্র কামের উপর রচনার ঐতিহ্যকে বোঝায়: ইচ্ছা (এই ক্ষেত্রে প্রেম, কামুক, কামুক ও যৌন ইচ্ছা)। তাই এটির ব্যবহারিক অভিযোজন রয়েছে, যা অর্থশাস্ত্রের মতো, রাজনীতি ও সরকার সম্পর্কিত পাঠ্যের ঐতিহ্য। যেমন পরেরটি রাজা ও মন্ত্রীদেরকে সরকার সম্পর্কে নির্দেশ দেয়, কামশাস্ত্রের লক্ষ্য হল নগরবাসীকে (নাগরিক) ভোগ ও সিদ্ধি অর্জনের উপায়ে নির্দেশ দেওয়া।
উত্তর সোনাখালী মাধ্যমিক বিদ্যালয় ও কলেজ
প্রাতিষ্ঠানিক ইতিহাস
১৯৩৫ সালের ২রা ফেব্রুয়ারি মধ্য ইংরেজি নামে স্কুলটি প্রতিষ্ঠা করা হয়। পরবর্তীতে ১৯৬৯ সালের ১লা জানুয়ারী হতে স্কুলটি মাধ্যমিক কার্যক্রম শুরু করে। ১৯৯৭ সালে উচ্চমাধ্যমিক কার্যক্রম চালু করার আবেদনের প্রেক্ষিতে ২০০৪ সালে এ আবেদন সফল হয় এবং এটি তার কলেজের সকল কার্যক্রম শুরু করে।
ভবন
১৯৯৬ সালে এডিবি এর সহযোগীতায় ৩তলা একটি পাকা ভবন এখানে নির্মান করা হয়। পরবর্তীতে ২০০৪ সালে প্রধান মন্ত্রীর দপ্তরিক সাহায্যের মাধ্যমে একটি আধা পাকা ছাত্রাবাস নির্মান করা হয়।
কামশাস্ত্র
ব্যুৎপত্তি
কাম হল সংস্কৃত শব্দ যার সাধারণ অর্থ রয়েছে "ইচ্ছা", "আকাঙ্ক্ষা" ও "উদ্দেশ্য" এর নির্দিষ্ট অর্থ ছাড়াও "আনন্দ" ও "(যৌন) প্রেম"। সঠিক নাম হিসাবে ব্যবহৃত এটি কামদেবকে বোঝায়, প্রেমের হিন্দু দেবতা।
ইতিহাস
যাইহোক, এই বিষয়ে পাওয়া সবচেয়ে পুরাতন পাঠ্য হল বাৎস্যায়নের কাছে বর্ণিত কামসূত্র যাকে প্রায়শই ভুলভাবে "মল্লনাগ বাৎস্যায়" বলা হয়। যশোধরা, কামসূত্রের উপর তার ভাষ্যতে, কামসূত্রের উৎপত্তি মল্লানাগাকে, "অসুরদের ভাববাদী"কে দায়ী করেছেন, যা বোঝায় যে কাম সূত্রটি প্রাগৈতিহাসিক সময়ে উদ্ভূত হয়েছিল। বাৎস্যায়নের নাম "মল্লানাগা" এর কারণ হল কামসূত্রের সম্পাদকের ভূমিকা এবং কাম বিজ্ঞানের পৌরাণিক স্রষ্টার ভূমিকার বিভ্রান্তির কারণে। বাৎস্যায়নের জন্মতারিখ সঠিকভাবে জানা যায় না, তবে তিনি অবশ্যই ৭ম শতাব্দীর আগে বসবাস করতেন কারণ সুবন্ধু তাঁর কাব্যে বাসবদত্তকে উল্লেখ করেছেন। অন্যদিকে, বাৎস্যায়ন অবশ্যই কৌটিল্যের অর্থশাস্ত্রের সাথে পরিচিত ছিলেন। বাৎস্যায়ন এই বিষয়ে বেশ কিছু গ্রন্থের উল্লেখ ও উদ্ধৃতি দিয়েছেন, যা দুর্ভাগ্যবশত হারিয়ে গেছে।
বাৎস্যায়নের অনুসরণে, অনেক লেখক কামশাস্ত্রের উপর লিখেছেন, কেউ কেউ ইরোটিকসের স্বাধীন ম্যানুয়াল লিখেছেন, অন্যরা বাৎস্যায়ন সম্পর্কে মন্তব্য করেছেন। পরবর্তীতে সুপরিচিত কাজের মধ্যে রয়েছে কোকোকার রতিরহস্য (১৩শ শতক) ও কল্যাণমল্লার অনঙ্গরঙ্গ (১৬ শতক)। বাৎস্যায়নের সবচেয়ে সুপরিচিত ভাষ্যকার হলেন জয়মঙ্গলা (১৩ শতক)।
কামশাস্ত্র ও কাব্য কবিতা
এই প্রাচীন ম্যানুয়ালগুলির প্রতি আগ্রহের কারণ হল সংস্কৃত অলঙ্কৃত কবিতার (কাব্য) সাথে তাদের ঘনিষ্ঠ সংযোগ। কবিদের কামশাস্ত্রে পারদর্শী হওয়ার কথা ছিল। কাব্য কবিতা প্রেম ও যৌনতার সম্পূর্ণ দৃষ্টিভঙ্গি কামশাস্ত্র দ্বারা নিয়ন্ত্রিত।
ইয়েমেনের গভর্নরেট
ইয়েমেন ২১ টি গভর্নরেটে (মুহাফাজাহ) এবং একটি পৌরসভায় (আমানাহ [أمانة]) বিভক্ত:
১) ২০১৩ সালের ডিসেম্বরে হাদরামাউতের কিছু অংশ দিয়ে সোকাত্রা গভর্নরেট তৈরি করা হয়, উপাত্ত সেখানে অন্তর্ভুক্ত রয়েছে
গভর্নরেটগুলি ৩৩৩ টি জেলা (মুদেরিয়াহ), এগুলি আবার ১,৯৯৬ উপ-জেলাতে বিভক্ত, এবং এগুলি ৪০,৭৯৩ টি গ্রাম এবং ৮৮,৮১৭ টি উপ-গ্রামে বিভক্ত হয়েছে (২০১৩ সালের হিসাব)।
১৯৯০ সালের আগে ইয়েমেন দুটি পৃথক দেশ হিসাবে বিদ্যমান ছিল। আরও তথ্যের জন্য, দেখুন ইয়েমেনের প্রশাসনিক বিভাগ.
এরিয়েল (ডিটারজেন্ট)
এরিয়েল হল একটি ব্র্যান্ড লন্ড্রি ডিটারজেন্ট যা বেলজিয়ামের পি&জি ইউরোপীয় প্রযুক্তি কেন্দ্র দ্বারা তৈরি করা হয়েছে।  ডিটারজেন্টের জন্য এনজাইমগুলি নভোজাইম দ্বারা সরবরাহ করা হয়।
অ্যামান্ডা পিট
অ্যামান্ডা পিট (জন্ম ১১ জানুয়ারি ১৯৭২) একজন মার্কিন অভিনেত্রী। কলম্বিয়া বিশ্ববিদ্যালয়ে অধ্যয়নের পরে, পিট টেলিভিশনের ছোট ভূমিকায় উপস্থিতির মাধ্যমে তার অভিনয় জীবন শুরু করেছিলেন এবং ১৯৯৫ সালে অ্যানিম্যাল রুম চলচ্চিত্রের মাধ্যমে বড়পর্দায় অভিষেক করেন। ২০০০ সালে দ্য হোল নাইন ইয়ার্ডস চলচ্চিত্র তাকে ব্যাপক স্বীকৃতি এনে দিয়েছিল। পরবর্তীতে তিনি সামথিংস গট্টা গিভ (২০০৩), আইডেনটিটি (২০০৩), সিরিয়ানা (২০০৫), দ্য এক্স-ফাইলস: আই ওয়ান্ট টু বিলিভ (২০০৮), ২০১২ (২০০৯), এবং দ্য ওয়ে, ওয়ে ব্যাক (২০১৩) প্রভৃতি চলচ্চিত্রে উপস্থিত হয়েছেন।
২০১০ সালে প্লিজ গিভ চলচ্চিত্রে ম্যারি চরিত্র অভিনয়ের জন্য তিনি ইন্ডিপেন্ডেন্ট স্পিরিটি রবার্ট আল্টম্যান পুরস্কার লাভ করেন।
প্রাথমিক জীবন
সাত বছর বয়সে, পিট তার পরিবারের সাথে লন্ডনে চলে আসেন এবং চার বছর পরে নিউ ইয়র্কে ফিরে আসেন। পিট ফ্রেন্ডস সেমিনারিতে পড়েছেন, এবং আমেরিকান ইতিহাসের বিষয়ে কলম্বিয়া বিশ্ববিদ্যালয় থেকে স্নাতক ডিগ্রি নেন। কলেজে তিনি শিক্ষক উতা হ্যাগেনের নিকট অভিনয়ের অডিশন দিয়েছিলেন এবং পরে অভিনেত্রী হওয়ার সিদ্ধান্ত নেন। হ্যাগেনের সাথে তার চার বছরের অধ্যয়নের সময়, পিট স্টিফেন ল্যাংয়ের সাথে ক্লিফোর্ড ওডেটসের অ্যাওয়েক অ্যান্ড সিং অফ-ব্রডওয়েতে রিভাভাল নাটকে হাজির হন।
সতীশচন্দ্র মুখোপাধ্যায়
সতীশচন্দ্র মুখোপাধ্যায় (৫ জুন ১৮৬৫ - ১৮ এপ্রিল ১৯৪৮) ভারতে জাতীয় শিক্ষা ব্যবস্থা প্রতিষ্ঠার পথিকৃৎ ছিলেন। তাঁর সঙ্গে ছিলেন শ্রী অরবিন্দ।
প্রাথমিক জীবন
সতীশচন্দ্রের জন্ম অধুনা পশ্চিমবঙ্গের হুগলি জেলার বাণীপুরে। কলকাতার ভবানীপুরের সাউথ সাবার্বান স্কুলের ছাত্র হিসাবে, সতীশচন্দ্র ঈশ্বরচন্দ্র বিদ্যাসাগরের কাছ থেকে অনুপ্রেরণা পেয়েছিলেন এবং অশ্বিনীকুমার দত্ত, শিবনাথ শাস্ত্রী, বিপিনচন্দ্র পাল, ব্রজেন্দ্রনাথ শীল, আশুতোষ মুখোপাধ্যায় (তাঁর সহপাঠী), রবীন্দ্রনাথ ঠাকুর, শ্রীঅরবিন্দ, রাজা সুবোধ মল্লিক এবং তাঁর সহপাঠী নরেন্দ্রনাথ দত্ত (স্বামী বিবেকানন্দ) এবং তাঁর বন্ধু কালীপ্রসাদ চন্দ্র (স্বামী অভেদানন্দের) মত মানুষদের সাথে পরিচিতি ছিল। তিনি পণ্ডিত শশধর তর্ক চুড়ামণির "ষট-দর্শন" ("হিন্দু দর্শনের ছয়টি বিদ্যালয়") শীর্ষক বক্তৃতা শুনতে অ্যালবার্ট হলে উপস্থিত ছিলেন, এই সভার সভাপতিত্ব করেন বঙ্কিমচন্দ্র চট্টোপাধ্যায়। যার মূল প্রতিপাদ্য ছিলো, "ধর্মনিরপেক্ষ বা ধর্মীয়, পূর্ব বা পাশ্চাত্য, এবং অন্যান্য সমস্ত পদ্ধতির প্রয়োজনীয়তা এবং উপযোগিতার সাথে বাঁচুন"।
সতীশচন্দ্রের তীব্র ধর্মীয় স্বভাব হিন্দু জীবন, চিন্তাভাবনা এবং বিশ্বাসের অধ্যয়নের উপর জোর দিয়েছিল। তিনি প্রেসিডেন্সি কলেজে-ভর্তি হয়ে ১৮৮৬ সালে এমএ এবং ১৮৯০ সালে বি.এল. ডিগ্রী লাভ করেন। এরপ তিনি নিজেকে কলকাতা হাইকোর্টে উকিল হিসাবে তালিকাভুক্ত করেছিলেন। ১৮৮৭ সালে তিনি বহরমপুর কলেজের ইতিহাস ও অর্থনীতি বিভাগের প্রভাষক নিযুক্ত হন। ১৮৯৫ সালে তিনি উচ্চতর পড়াশোনার বিকল্প পদ্ধতির প্রথম প্রচেষ্টা, ভাগবত চতুষ্পাঠী, প্রতিষ্ঠা করেছিলেন।
প্রত্যক্ষবাদী পটভূমি
সতীশচন্দ্রের পিতা কৃষ্ণনাথ মুখোপাধ্যায়, ছিলেন বিচারপতি দ্বারকানাথ মিত্রের শৈশবের বন্ধু এবং সহপাঠী। মিত্র তাঁকে কলকাতা উচ্চ আদালতে সরকারী নথির অনুবাদক হিসাবে নিয়োগ করেছিলেন। মিত্র প্রত্যক্ষবাদী ওগ্যুস্ত কঁতের দ্বারা প্রতিষ্ঠিত মানবতার ধর্মের বিশ্বাসীদের মধ্যে শীর্ষস্থানীয় ছিলেন। এই দর্শনে বিশ্বাসী, মানুষ এবং সমাজের সেবক, নাস্তিক কৃষ্ণনাথ তাঁর দুই পুত্র, তিনকড়ি এবং সতীশের মধ্যেও এই আদর্শকে অঙ্কিত করে দিয়েছিলেন। বঙ্কিমচন্দ্র চট্টোপাধ্যায় নিজে কঁৎ এবং তাঁর দর্শন নিয়ে ভারতের মধ্যে প্রথম লিখেছেন তাই নয়, যোগেন্দ্রচন্দ্র ঘোষ এবং রাজকৃষ্ণ মুখোপাধ্যায়ের মতো প্রবল উদ্দীপনাপূর্ণ প্রত্যক্ষবাদী বন্ধুও তাঁর ছিলেন।
১৮৭৪ সালে, বঙ্কিম তাঁর বঙ্গদর্শন পত্রিকায় প্রত্যক্ষবাদ সম্পর্কিত শেষোক্ত জনের প্রবন্ধ প্রকাশ করেছিলেন। এটি শুরু হয়েছিল এই ভাবে, "আমাদের দেশে সত্যিকারের শিক্ষিত শ্রেণীর মধ্যে কঁতের দর্শন নিয়ে প্রচুর চেতনা রয়েছে।" মনস্তাত্ত্বিক পরিশোধন নিয়ে লেখার সময় বঙ্কিম লিখেছিলেন: "যিনি মনস্তাত্ত্বিকভাবে শুদ্ধ হয়েছেন তিনি হলেন সেরা হিন্দু, সেরা খ্রিস্টান, সেরা বৌদ্ধ, সেরা মুসলিম, সেরা প্রত্যক্ষবাদী।"
১৮৮৪ সালে, তাঁর দেবী চৌধুরানী উপন্যাসের উপস্থাপনায়, বঙ্কিম ইতিবাচক ধর্মের প্রশ্নোত্তর থেকে উদ্ধৃতি দিয়েছিলেন: "মানুষের অগ্রগতির সাধারণ আইন (…) এতে অন্তর্ভুক্ত রয়েছে যে মানুষ আরও বেশি ধর্মীয় হয়।"
তথ্যসূত্র
The Origins of the National Educational Movement- Haridas Mukherjee and Uma Mukherjee, Jadavpur University, Calcutta, 1957
ত্রিলোচন শেখর
ত্রিলোচন শেখর পঞ্চকোট রাজ্য শাসনকারী শেখর রাজবংশের পঁয়ত্রিশতম রাজা ছিলেন।
সংক্ষিপ্ত পরিচিতি
ত্রিলোচন শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা অভয়নাথ শেখরের জ্যেষ্ঠ পুত্র ছিলেন। পিতার মৃত্যুর কিছুকাল পূর্বে তার মস্তিষ্ক বিকৃতির লক্ষণ দেখা দিলে ৯৬৬ খ্রিষ্টাব্দে তার মধ্যম ভ্রাতা বিহারীনাথ শেখর সিংহাসনে আরোহণ করেন। কিন্তু মাত্র দুই মাসের মধ্যেই তার মৃত্যু হলে, ত্রিলোচন শেখর পঞ্চকোট রাজ্যের সিংহাসনলাভ করেন। এই রাজা মাত্র ছয় মাস শাসন করার পর মৃত্যুবরণ করেন।
চর উন্নয়ন ও বসতি স্থাপন প্রকল্প
চর উন্নয়ন ও বসতি স্থাপন প্রকল্প বাংলাদেশ সরকারের একটি প্রকল্প যা সম্প্রতি উদীয়মান চরে (নদী দ্বীপ) বসবাসকারী মানুষের জীবিকা ও জীবনমান উন্নত করার লক্ষ্যে শুরু করা হয়েছে।
ইতিহাস
বাংলাদেশ নদী দ্বারা বেষ্টিত; এর মধ্যে উল্লেখযোগ্য হলো পদ্মা নদী, মেঘনা নদী এবং যমুনা নদী। নদীগুলি পলি জমা করে দ্বীপপুঞ্জ এবং নতুন জমি তৈরি করে। এই নতুন জমিগুলি খুব কম সরকারি উপস্থিতির জন্য অপরাধীদের দ্বারা প্রভাবিত আইনবিরুদ্ধ এলাকায় পরিণত হয়েছে। সরকার চরের ভূমি উন্নয়ন এবং সেখানে বসবাসকারী মানুষের জীবিকা উন্নত করার জন্য ১৯৭৯ সালে ভূমি পুনরুদ্ধার প্রকল্প শুরু করে, যা ১৯৯১ সাল পর্যন্ত কাজ করেছে। ১৯৯৪ সালে সেই প্রকল্পের উত্তরসূরি হিসেবে চর উন্নয়ন ও বসতি স্থাপন প্রকল্প তৈরি করা হয়।
চর উন্নয়ন ও বসতি স্থাপন প্রকল্পের প্রথম পর্যায় ১৯৯৪ থেকে ১৯৯৯ সালে বাস্তবায়িত হয়েছিল।প্রকল্পটি শেষ হওয়ার পরে চর উন্নয়ন ও বসতি স্থাপন প্রকল্পটি একাধিক সরকারি সংস্থার সাথে জড়িত হয়ে বিকশিত হয়েছিল। চর উন্নয়ন ও বসতি স্থাপন প্রকল্পটি বাংলাদেশ পানি উন্নয়ন বোর্ড, কৃষি সম্প্রসারণ অধিদপ্তর জনস্বাস্থ্য প্রকৌশল অধিদপ্তর, বন বিভাগ, ভূমি মন্ত্রণালয় এবং স্থানীয় সরকার প্রকৌশল অধিদপ্তরের সমন্বয়ে গঠিত হয়েছিল। প্রকল্পটির প্রথম তিনটি পর্যায়ের জন্য এটি বাংলাদেশ সরকার এবং নেদারল্যান্ডস সরকারের আর্থিক সহায়তা পেয়েছিল। প্রকল্পটি বালুকণা নদীর দ্বীপগুলিকে সবুজ খামারে পরিবর্তন করছে।
চর উন্নয়ন ও বসতি স্থাপন প্রকল্পের চতুর্থ পর্যায়টি জাতিসংঘের কৃষি উন্নয়নের জন্য আন্তর্জাতিক তহবিলের আর্থিক সহায়তা পেয়েছিল। প্রকল্পের চতুর্থ পর্যায়ে এটি চরগুলিতে বসবাসরত ২৮,০০০ পরিবারের ১৫৫,০০০ মানুষকে ঘর সরবরাহ করেছিল। জুলাই ২০১৯ এ, প্রকল্পের পঞ্চম পর্যায় শুরু এবং ২০২২ সালের জুনে শেষ হওয়ার কথা রয়েছে। চর উন্নয়ন ও বসতি স্থাপন প্রকল্প এক থেকে চারটি পর্যায়ের মাধ্যমে প্রকল্পের ক্ষেত্রগুলিকে সমর্থন করা অব্যাহত রেখেছে। বাংলাদেশ পরিকল্পনা কমিশন প্রকল্পটির রিপোর্ট করা কৃত ব্যয় নিয়ে প্রশ্ন তুলেছে। চর উন্নয়ন ও বসতি স্থাপন প্রকল্প ব্রিজিং প্রকল্প শীর্ষক চতুর্থ পর্যায়টি জাতীয় অর্থনৈতিক পরিষদের নির্বাহী কমিটি কর্তৃক ২০২০ সালের ২৪ জুলাই অনুমোদিত হয়েছিল। প্রকল্পটির জন্য জন্য সরকার ২৬৩ বিলিয়ন টাকা বরাদ্দ করেছে।
নিকোলাই জুয়েভ
নিকোলাই জুয়েভ, ছিলেন একজন রাশিয়ান মিশ্র মার্শাল আর্টস শিল্পী। তিনি হেভিওয়েট বিভাগে অংশ নিতেন।
পেশা
সাম্বো এবং ফ্রিস্টাইল কুস্তিতে তাঁর পূর্ব অভিজ্ঞতা ছিল, ভোক হানের সাথে প্রতিদ্বন্দ্বিতা দিয়ে তিনি শুরু করেছিলেন।
তিনি ১৩ জুলাই ১৯৯৩ এ টডর টডোরভের বিরুদ্ধে ফাইটিং নেটওয়ার্ক রিংয়ের "রিংস ব্যাটল ডাইমেনশনস '৯৩ তে আত্মপ্রকাশ করেছিলেন।
তিনি তার ক্যারিয়ারের বেশিরভাগ অংশ পেশাদার রেসলিং, সাম্বো এবং মিশ্র মার্শাল আর্টস সহ বিভিন্ন ফাইটিং কোডে ফাইটিং নেটওয়ার্ক রিংয়ে কাটিয়েছিলেন। তার প্রতিদ্বন্দ্বী ভোক হান এবং মিতসুয়া নাগাইয়ের বিরুদ্ধে একাধিক ম্যাচে অংশ নিয়েছেন।
তিনি ২১ ফেব্রুয়ারি ১৯৯৯ -তে ম্যাঙ্গোমেদখান গামজাতখানোভের বিপক্ষে পরাজিত হয়ে রিংসের হয়ে লড়াই বন্ধ করে দেন কারণ কেবল এমএমএ ম্যাচ করার দিকে পদোন্নতি হচ্ছিল।
তিনি অবসর নেওয়ার পরে কোচ হয়েছিলেন, সের্গেই খারিটনভের মতো যোদ্ধাদের প্রশিক্ষণ দিতে সহায়তা করেছিলেন।
দেওপাড়া ইউনিয়ন, ঘাটাইল
দেওপাড়া ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
দেওপাড়া ইউনিয়নের মোট আয়তন ৯,৬৮৫ একর। ঘর-বাড়ির সংখ্যা ৬,০৪২ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দেওপাড়া ইউনিয়নের মোট জনসংখ্যা ২৩,৭০০ জন। এদের মধ্যে ১১,৩৮০ জন পুরূষ এবং ১২,০৩২ জন মহিলা। প্রতি বর্গকিলোমিটারে ৬০৫ জন লোক বাস করে।
চৌম্বক বিচ্যুতি
চৌম্বক বিচ্যুতি, বা চৌম্বক অবস্থান্তর হল অনুভূমিক তলে চৌম্বক উত্তর (চৌম্বক কম্পাসের উত্তর মেরু নির্দেশক কাঁটা যেদিক দেখায়, এটি পৃথিবীর চৌম্বকীয় ক্ষেত্রের বলরেখার সাথে সামঞ্জস্য পূর্ণ) এবং প্রকৃত উত্তরের (একটি দ্রাঘিমা বরাবর ভৌগোলিক উত্তর মেরুর দিকে দিশা) মধ্যে কোণ। পৃথিবী পৃষ্ঠের ওপর অবস্থান এবং সময়ের সাথে সাথে এই কোণটির পরিবর্তন হয়।
কিছুটা আনুষ্ঠানিকভাবে, বোডিচ অবস্থান্তরকে "যে কোনও স্থানে চৌম্বকীয় এবং ভৌগোলিক দ্রাঘিমাগুলির মধ্যে কোণ, যেটি পূর্ব বা পশ্চিম এবং ডিগ্রি ও মিনিটের আকারে প্রকাশ করা হয়, প্রকৃত উত্তর থেকে চৌম্বকীয় উত্তরের দিশা নির্দেশ করতে। চৌম্বক এবং গ্রিড দ্রাঘিমার মধ্যে কোণকে গ্রিড চৌম্বক কোণ, গ্রিডের অবস্থান্তর বলা হয়।”
প্রচলিত রীতি অনুসারে, চৌম্বক উত্তরদিকটি যখন প্রকৃত উত্তরের পূর্বদিকে থাকে তখন বিচ্যুতিটি ধনাত্মক হয়, এবং পশ্চিমদিকে থাকলে বিচ্যুতি ঋণাত্মক হয়। পৃথিবী পৃষ্ঠের ওপর সমোচ্চ রেখাগুলি বরাবর বিচ্যুতির মান অপরিবর্তনীয় থাকে, এবং যে রেখা বরাবর বিচ্যুতির মান শূন্য হয় তাকে অ্যাজোনিক রেখা বলা হয়। চৌম্বক বিচ্যুতির প্রতীক হিসাবে ছোট হাতের গ্রিক অক্ষর δ (ডেল্টা) ব্যবহৃত হয়।
অনেক সময়েই চৌম্বক বিচ্যুতির অনুরূপ অর্থে চৌম্বক বিচলন শব্দটি ব্যবহৃত হয়, তবে আরও সঠিকভাবে বিচলন হল কাছের কোন ধাতব বস্তুর উপস্থিতির ফলে কোনও কম্পাসের পাঠের ত্রুটি। জাহাজে বা বিমানে লোহা থাকলে এই ত্রুটি ঘটতে পারে।
চৌম্বক বিচ্যুতি ও চৌম্বক বিনতির মধ্যে বিভ্রান্ত হওয়া উচিত নয়। বিনতি কোণ হল অনুভূমিক তলের নীচের দিকের সাথে ভূচৌম্বকীয় ক্ষেত্র রেখার কোণ।
সময় এবং অবস্থানের সাথে সাথে বিচ্যুতির পরিবর্তন
চৌম্বক বিচ্যুতি স্থানের এবং সময়ের সাথে সাথে পরিবর্তিত হয়। উদাহরণস্বরূপ, যখন কোনও ভ্রমণকারী আমেরিকা যুক্তরাষ্ট্রের পূর্ব উপকূল ভ্রমণ করে, মেইনে বিচ্যুতির পরিমান ১৬ ডিগ্রি পশ্চিম থেকে ফ্লোরিডায় ৬ ডিগ্রি, তার থেকে লুইজিয়ানায় শূন্য ডিগ্রি এবং সেখান থেকে টেক্সাসে ৪ ডিগ্রি পূর্বে। যুক্তরাজ্যের লন্ডনে এই বিচ্যুতি এক ডিগ্রি পশ্চিমে ছিল (২০১৪), ২০২০ এর শুরুর দিকে হয়ে গেছে শূন্য ডিগ্রি।
বেশিরভাগ অঞ্চলে, স্থানিক পার্থক্য থেকে আসলে পৃথিবীর গভীরে প্রবাহের পরিবর্তনশীলতা প্রতিফলিত হয়; কিছু অঞ্চলে পৃথিবীর ভূত্বকে আকরিক লোহা বা ম্যাগনেটাইটের ভাণ্ডার থাকার ফলে বিচ্যুতি ঘটে। একইভাবে, যুগব্যাপী এই প্রবাহে পরিবর্তনের ফলে পৃথিবীর একই বিন্দুতে ক্ষেত্রের শক্তি এবং দিকের ধীরে ধীরে পরিবর্তন ঘটে।
কোন অঞ্চলের চৌম্বক বিচ্যুতি (সম্ভবত) সময়ের সাথে ধীরে ধীরে পরিবর্তিত হতে পারে, সম্ভবত প্রতি কয়েকশত বছরে ২–২.৫ ডিগ্রি, অঞ্চলটি চৌম্বক মেরু থেকে কতটা দূরে তার উপর এটি নির্ভর করে। আইভুজিভিকের মত অঞ্চল, যেটি মেরুর কাছাকাছি অবস্থিত, তার বিচ্যুতি প্রতি তিন বছরে ১ ডিগ্রি হতে পারে। এটি বেশিরভাগ ভ্রমণকারীদের কাছে তুচ্ছ হতে পারে, তবে নির্ভুলভাবে পুরানো বর্ণনাচিত্র থেকে চৌম্বক নির্দেশনাগুলি ব্যবহার করলে অথবা স্থানগুলির পরিমাপ এবং সীমানা (দিকনির্দেশ) বোঝার জন্য পুরানো কাজগুলির প্রয়োজন হলে এটি গুরুত্বপূর্ণ হতে পারে।
সময়ের সাথে কীভাবে অবস্থান পরিবর্তিত হয় তার উদাহরণ হিসাবে, নীচে একই অঞ্চলের (লং আইল্যান্ড সাউন্ডের পশ্চিম প্রান্ত) দুটি বর্ণনাচিত্র দেখুন, ১২৪ বছরের তফাতে সমীক্ষা করা হয়েছে। ১৮৮৪ সালের চিত্রে ৮ ডিগ্রি, ২০ মিনিট পশ্চিমের তারতম্য দেখায়। ২০০৮ সালের চিত্রে দেখা যাচ্ছে ১৩ ডিগ্রি, ১৫ মিনিট পশ্চিমের তারতম্য।
সরাসরি পরিমাপ
আকাশস্থ উত্তর মেরুর আনুমানিক অবস্থান নির্দেশ করে দেয় ধ্রুবতারা (উত্তর তারা)। উত্তর গোলার্ধে, চৌম্বক বিয়ারিং এবং ধ্রুবতারায় একটি চাক্ষুষ বিয়ারিংয়ের মধ্যে পার্থক্যকে বিচ্যুতি হিসাবে নির্ধারণ করা যেতে পারে। ধ্রুবতারা বর্তমানে উত্তর আকাশস্থ মেরুর চারপাশে ০.৭৩° ব্যাসার্ধের একটি বৃত্তকে ঘিরে আবর্তিত হয়। সুতরাং এই প্রযুক্তিটি এক ডিগ্রির মধ্যে নির্ভুল। উচ্চ অক্ষাংশে দিগন্তের কাছাকাছি কোনও প্রসঙ্গ বস্তুর সাপেক্ষে ধ্রুবতারাকে দেখার জন্য প্লামেট বা ওলনদড়ি সহায়ক, যেখান থেকে এর বিয়ারিং নেওয়া যেতে পারে।
কাদিয়ানি ফিৎনা আওর মিল্লাতে ইসলামিয়া কা মাওকিফ
কাদিয়ানি ফিৎনা আওর মিল্লাতে ইসলামিয়া কা মাওকিফ (قادیانی فتنہ اور ملت اسلامیہ کا مؤقف) পাকিস্তানি ইসলামি পণ্ডিত তাকি উসমানি ও সামিউল হকের যৌথভাবে রচিত একটি গ্রন্থ, যাতে কাদিয়ানী বা আহমদিয়াদের কাফের হওয়ার ব্যাপারে মুসলিমদের অবস্থান বিস্তারিতভাবে বর্ণনা করা হয়েছে। ১৯৭৪ সালের খতমে নবুয়ত আন্দোলনের সময় পাকিস্তানের জাতীয় পরিষদে কাদিয়ানীদের অমুসলিম সংখ্যালঘু হিসেবে ঘোষণা করার দাবি ওঠে। এই দাবির পক্ষে সংসদের ৩৮ জন সদস্য একটি প্রস্তাব পেশ করেন। জাতীয় পরিষদ এই ইস্যুতে বিচারিক ক্ষমতা দিয়ে একটি তদন্ত কমিটি গঠন করে। তদন্ত কমিটি উভয় পক্ষ থেকে যুক্তি প্রমাণ আহ্বান করে। এই উপলক্ষ্যে রেজুলেশন পেশকারী সদস্যরা এটাকে উপযুক্ত মনে করেন যে, মির্জা গোলাম আহমদ ও তার অনুসারীদের সম্পর্কে মুসলিম উম্মাহর অবস্থান এক। এটি জাতীয় পরিষদে একটি লিখিত বিবৃতি আকারে উপস্থাপন করা উচিত। এই বক্তব্য লেখার জন্য তাকি উসমানি ও সামিউল হককে বেছে নেওয়া হয়। তাকি উসমানি ধর্মীয় দৃষ্টিকোণ থেকে এবং সামিউল হক রাজনৈতিক দৃষ্টিকোণ থেকে কাদিয়ানীদের খণ্ডন করেন। কাদিয়ানীদের খন্ডন করে অনেক বই লেখা হয়েছে, কিন্তু যেহেতু এই বইটি জাতীয় পরিষদে মুসলমানদের অবস্থান ব্যাখ্যা করার জন্য লেখা হয়েছে, তাই এটি প্রাথমিক সূত্রের আলোকে সংক্ষিপ্ততা ও ব্যাপকতার সাথে সমস্যার সকল দিক ব্যাখ্যা করেছে। আহমদিয়াদের লাহোরি জামাত সম্পর্কে অনেকের মনে সন্দেহ আছে যে, তারা যেহেতু মির্জা গোলাম আহমদকে নবী হিসেবে মানতে অস্বীকার করে, তাহলে কীভাবে তারা ইসলামের বৃত্ত থেকে বাদ যাবে? তাই এ গ্রন্থে মির্জা গোলাম আহমদের অবস্থানকে তার কিতাবের আলোকে এমনভাবে ব্যাখ্যা করা হয়েছে যাতে কোনো প্রকার সন্দেহের অবকাশ থাকে না। মুফতি মাহমুদ জাতীয় পরিষদে এই বইটি পাঠ করেন। অবশেষে ১৯৭৪ সালের ৭ সেপ্টেম্বর জাতীয় পরিষদ সর্বসম্মতিক্রমে মির্জা কাদিয়ানির অনুসারীদের উভয় দলকেই অমুসলিম সংখ্যালঘু হিসেবে ঘোষণা করে। এই বইটি একটি ঐতিহাসিক দলিল। সংক্ষিপ্ততা এবং ব্যাপকতার সাথে আহমদিয়া মতবাদের বাস্তবতা বোঝার জন্য খুবই উপযোগী বিবেচিত হয়।
জগদ্গুরু
জগদ্গুরু, আক্ষরিক অর্থে "মহাবিশ্বের গুরু", সনাতন ধর্মে ব্যবহৃত উপাধি। ঐতিহ্যগতভাবে, এটি বেদান্ত দর্শনের আচার্যদের জন্য দেওয়া হয়েছে বা ব্যবহার করা হয়েছে যারা প্রস্থানত্রয়ী - ব্রহ্মসূত্র, ভগবদ্গীতা এবং প্রধান উপনিষদের সংস্কৃত ভাষ্য রচনা করেছেন। ঐতিহাসিকভাবে, জগদ্গুরুগণ একটি বংশ (পরম্পরা) প্রতিষ্ঠা করেছেন, ধর্ম প্রচারের জন্য প্রতিষ্ঠান প্রতিষ্ঠা করেছেন, যারা সংস্কৃত অধ্যয়নের কেন্দ্র বারাণসীতে অবস্থিত।
উৎস ও ইতিহাস
জগদ্গুরু সংস্কৃত উৎপত্তির যেখানে জগৎ অর্থ 'সমগ্র জগৎ' এবং গুরু মানে 'আধ্যাত্মিক গুরু'। ক্লাসিক ও শাস্ত্রে, শব্দটি বেশ কয়েকটি দেবের জন্য ব্যবহৃত হয়েছে। মহাভারতে, অর্জুন ভগবান কৃষ্ণকে 'সমগ্র বিশ্বের পরম গুরু' বলে সম্বোধন করেছেন। আদি শঙ্করাচার্য তাঁর শ্রীকৃষ্ণ-অস্তকমে ভগবান কৃষ্ণের জন্য জগদ্গুরু উপাধি ব্যবহার করেছেন। সংস্কৃত কবি কালিদাস তাঁর কুমারসম্ভবম্‌ শিরোনামের মহাকাব্যে দেবতা শিবের জন্য উপাধিটি ব্যবহার করেছেন। রামচরিতমানসে, কবি-সন্ত তুলসীদাস  ভগবান রামের জন্য উপাধিটি ব্যবহার করেছেন। ভক্তিসিদ্ধান্ত সরস্বতী প্রভুপাদ তাঁর গুরু পরম্পরা গানে চৈতন্য মহাপ্রভুর জন্য উপাধিটি ব্যবহার করেছেন। অভয়চরণারবিন্দ ভক্তিবেদান্ত স্বামী প্রভুপাদ তাঁর রচনা মার্কিন ভাগবত-ধর্ম-এ ভগবান কৃষ্ণের জন্য উপাধিটি ব্যবহার করেছেন।
ঐতিহ্যবাহী জগদ্গুরু
হিন্দুধর্মে, তিন মহান আচার্য — আদি শঙ্কর, মধ্বাচার্য ও রামানুজ একত্রে "আচার্যত্রয়" বা "ত্রিচার্য" নামে পরিচিত। এই তিন আচার্যকে আধ্যাত্মিক ভারতের বৈদান্তিক ঐতিহ্যের স্তম্ভ বলে মনে করা হয়।
২০০৩ ক্রিকেট বিশ্বকাপ ফাইনাল
২০০৩ ক্রিকেট বিশ্বকাপ ফাইনাল একদিনের আন্তর্জাতিক ম্যাচটি ২৩ মার্চ ২০০৩ সালে দক্ষিণ আফ্রিকার জোহান্নেসবার্গের ওয়ান্ডারারস স্টেডিয়ামে অস্ট্রেলিয়া ও ভারতের মধ্যে অনুষ্ঠিত হয়। প্রথম সেমিফাইনালে শ্রীলঙ্কাকে ৪৮ রানে হারিয়ে অস্ট্রেলিয়া এবং দ্বিতীয় সেমিফাইনালে কেনিয়াকে ৯১ রানে হারিয়ে ভারত ফাইনালে পৌছায়। ফাইনাল ম্যাচের দিন ভারতের অধিনায়ক সৌরভ গাঙ্গুলি টস জিতে বোলিং-এর সিদ্ধান্ত নেন। অস্ট্রেলিয়ার অধিনায়ক রিকি পন্টিং-এর অপরাজিত ১৪০ এবং ডেমিয়েন মার্টিনের অপরাজিত ৮৮ রানে ২৩৪ রানের পার্টনারশিপে অস্ট্রেলিয়া করে ৩৫৯ রান। নিয়মিত বিরতিতে উইকেট হারিয়ে ৩৯.২ ওভারে ২৩৪ রান করতেই ১০ উইকেট হারিয়ে ফেলে। এতে অস্ট্রেলিয়া ভারতে ১২৫ রানে হারিয়ে জিতে নেয় তাদের তৃতীয় বিশ্বকাপ ট্রফি। এটা তাদের পর পর দ্বিতীয় বিশ্বকাপ ট্রফি। পন্টিং ম্যান অব দ্য ফাইনাল নির্বাচিত হোন আর ম্যান অব দ্য টুর্নামেন্ট হোন টুর্নামেন্টের সর্বোচ্চ রান তোলা শচীন টেন্ডুলকার ( ভারত)।
বিন্যাস
২০০৩ ক্রিকেট বিশ্বকাপ ছিল ক্রিকেট আন্তর্জাতিক ক্রিকেট কাউন্সিল আয়োজিত অষ্টম বিশ্বকাপ। ২০০৩ সালের ৯ ফেব্রুয়ারি- ২৩ মার্চ অনুষ্ঠিত এই ওডিআই বিশ্বকাপের সহ-আয়োজক ছিল দক্ষিণ আফ্রিকা, জিম্বাবুয়ে ও কেনিয়া। এটা আফ্রিকায় প্রথম ক্রিকেট বিশ্বকাপ।  এ বিশ্বকাপেই সর্বোচ্চ ১৪ টি দল অংশগ্রহণ করে যার ১০ টি টেস্ট মর্যাদার দেশ আর বাকী ৪টির মধ্যে ৩টি দল সহযোগী দেশগুলো থেকে ২০০১ আইসিসি ট্রফি খেলে বিশ্বকাপ খেলার যোগ্যতা অর্জন করা দেশ।  আর কেনিয়া ওডিআই মর্যাদের কারণে সরাসরি বিশ্বকাপ খেলার যোগ্যতা অর্জন করে।
১৯৯৯ বিশ্বকাপের ফরম্যাটেই টুর্নামেন্টটি আয়োজন করা হয়। ১৪টি দলকে সাতটি করে ২টি পুলে ভাগ করা হয়। প্রত্যেক পুলের সেরা তিন দল নিয়ে ছয় দলের সুপার সিক্স পর্ব আয়োজন করা হয় যা ১৯৯৯ বিশ্বকাপেই প্রথম চালু হয়। আগের ২ পুল থেকে সুপার সিক্সে আসা প্রত্যেক দল অন্য পুলের ৩ টি দলের প্রত্যেকের সাথে একটি করে ম্যাচ খেলে। এখান থেকে সেরা চারটি দল সেমিফাইনালে যায় এবং সেমিফাইনালের বিজয়ী দল দুইটি নিয়ে ফাইনাল অনুষ্ঠিত হয়। টুর্নামেন্টে সর্বোমোট ৫৪ ম্যাচ খেলা হয়।
গ্রুপ পর্ব
thumb|ভারতের [[শচীন তেন্ডুলকর (২০০৮ সালে তোলা ছবি) টুর্নামেন্টের সর্বোচ্চ রান সংগ্রাহক(৬৭৩ রান)। ]] অস্ট্রেলিয়া ও ভারত দুই দলই টুর্নামেন্টে ছিল পুল-"এ"তে । অস্ট্রেলিয়া গ্রুপ পর্বের ইংল্যান্ড বিপক্ষে ছাড়া সব ম্যাচ সহজেই জিতে নেয়। ইংল্যান্ডের বিপক্ষে ২০৫ রানের লক্ষ্যে খেলতে নেমে ১৩৫ রানেই ৮ উইকেট চলে গিয়েছিল। অন্য ম্যাচে পাকিস্তানের বিপক্ষে ৮৬ রানে ৪ উইকেট হারালেও এন্ড্রু সাইমন্ডসের ১২৫ বলে ১৪৩ রানের সুবাদে ৩১০ রান তুলতে পারে অস্ট্রেলিয়া। অপরদিকে ভারতের শুরুটা ছিল নড়বড়ে। প্রথম ম্যাচেই হল্যান্ডের বিপক্ষে শচীনের অর্ধশতের পরেও ২০৪ রানে গুটিয়ে যায়। জবাবে হল্যান্ড ১৩৬ রানে গুটিয়ে যায়। ম্যাচ জিতেও ভারতীয় ব্যাটিং সমালোচিত হয়। পরের ম্যাচে অস্ট্রেলিয়ার বিপক্ষে ১২৫ রানে গুটিয়ে যায় এবং ৮ উইকেটে হেরে যায় ম্যাচটি। এতে ক্ষুদ্ধ ভারতীয়রা মোহাম্মদ কাইফের বাড়িতে এবং রাহুল দ্রাবিডের গাড়ি ভাংচুর করে। এতে শচীন সংবাদ সম্মেলন করে সবাইকে শান্ত হতে ও ধৈর্য ধরতে বলেন। ভারত পরের চারটি ম্যাচে জিম্বাবুয়ে, পাকিস্তান, নামিবিয়া ও ইংল্যান্ডকে হারিয়ে পুলের তৃতীয় দল হয়ে সুপার সিক্স পর্বে উঠে। পুল "বি" থেকে, শ্রীলঙ্কা, কেনিয়া ও নিউজিল্যান্ড সুপার সিক্সের যোগ্যতা অর্জন করে।
সুপার সিক্স পর্ব
সুপার সিক্সের প্রথম ম্যাচে অস্ট্রেলিয়া রিকি পন্টিং-এর অপরাজিত ১১৪ এবং গিলক্রিস্টের ৯৯ রানে ৫ উইকেটে ৩১৯ রান তুলে। জবাবে শ্রীলঙ্কা ৪৭.৪ ওভারে ২২৩ রান তুলতে পারে। ডি সিলভা ৯২ রান করেন এবং ব্রেট লি ৩ উইকেট নেন। পরের ম্যাচে অস্ট্রেলিয়া নিউজিল্যান্ডের বিপক্ষে খেলেন। এ ম্যাচে শন বন্ড ২৩ রানে ৬ উইকেটে নিলে এক পর্যায়ে অস্ট্রেলিয়া সংগ্রহ দাঁড়ায়  ৭ উইকেটে ৮৪। তারপরেও মাইকেল বেভান ও এন্ড্রু বিকেল অস্ট্রেলিয়াকে ২০৮ পর্যন্ত টেনে নিয়ে যায়। জবাবে ব্রেট লিয়ের ৪২ রানে ৫ উইকেটের সুবাদে নিউজিল্যান্ড ১১২ রান করে। অস্ট্রেলিয়া ৯৬ রানে জিতে যায়। এ পর্বে নিজেদের শেষ ম্যাচে কেনিয়াকে ১৭৪ রানে অলআউট করে দিয়ে ৫ উইকেটে জিতে যায়।
ভারত প্রথম ম্যাচে কেনিয়াকে হারায়। কেনিয়া টস জিতে ব্যাট করতে নেমে ৬ উইকেটে ২২৫ করে। জবাবে ২৪ রানে ৩ উইকেট হারালেও গাঙ্গুলীর অপরাজিত ১০৭ এবং যুবরাজ সিংহের অপরাজিত ৫৮ রানে ম্যাচ জিতে যায়। পরের ম্যাচে শ্রীলঙ্কাকে ১৮৩ রানের ব্যবধানে হারায়। নিজেদের শেষ ম্যাচে নিউজিল্যান্ডের বিপক্ষে টস জিতে বোলিং নেয় এবং জহির খানের ৪২ রানে ৪ উইকেটের সুবাদে ১৪৬ রানে আটকে রাখে নিউজিল্যান্ডকে। জবাবে ২১ রানে ৩ উইকেট ভারত। পরে দ্রাবিড ও কাইফ জুটি ভারতকে ম্যাচ জিতিয়ে আসে।
প্রথম সেমিফাইনাল
১৮ মার্চের পোর্ট এলিজাবেথের সেন্ট জর্জ পার্ক-এ অনুষ্ঠিত প্রথম সেমিফাইনালে অস্ট্রেলিয়া মুখোমুখি হয় শ্রীলঙ্কার। অস্ট্রেলিয়া টস জিতে প্রথমে ব্যাট করে ৫০ ওভারে ৭ উইকেটে ২১২ রান করতে পারে। সাইমন্ড করে অপরাজিত ৯১ এবং চামিন্দা ভাস ৩৪ রানে ৩ উইকেট নেন। ২১৩ রানের লক্ষ্যে খেলতে নেমে শ্রীলঙ্কা শুরুতেই দুই ওপেনারকে হারায়। এরপর বৃষ্টির কারণে ডাকওয়ার্থ লুইস পদ্ধতিতে শ্রীলঙ্কার লক্ষ্য দাঁড়ায় ৩৮.১ ওভারে ১৭২। কিন্তু সাংগাকারা ও ভাসের অষ্টম উইকেটে ৪৭ রানের জুটির পরেও ১২৩ রান করতে পারে শ্রীলঙ্কা। অস্ট্রেলিয়া ৪৮ রানে জিতে গিয়ে ফাইনালে উঠে।
দ্বিতীয় সেমিফাইনাল
২০ মার্চের ডারবানের কিংসমেড স্টেডিয়ামে ভারত ও কেনিয়ার মধ্যে দ্বিতীয় সেমিফাইনাল অনুষ্ঠিত হয়। কেনিয়া প্রথম অ-টেস্ট খেলুড়ে দেশ হিসেবে সেমিফাইনাল খেলতে নামে। ভারত টস জিতে ৪ উইকেটে ২৭০ করতে পারে। গাঙ্গুলী করেন অপরাজিতে ১১১ এবং শচিন করে ৮৩। জবাবে কেনিয়া ৪৬.২ ওভারে ১৭৯ রান করে। অধিনায়ক স্টিভ টিকলো করেন সর্বোচ্চ ৫৬ রান। জহির খান নেন ১৪ রানে ৩ উইকেট। ম্যান অব দ্য ম্যাচ হোন সৌরভ গাঙ্গুলী।
ফাইনালের পূর্বের হিসেব-নিকাশ
টুর্নামেন্টের পূর্বে নিজেদের ১৮ ম্যাচের ১৫টিই জেতা অস্ট্রেলিয়াই ছিল ট্রফির জন্য ফেভারিট। এছাড়া তারা আগের ১৯৯৯ বিশ্বকাপ জয়ী দল। ১৯৯৯ বিশ্বকাপ ছাড়াও ১৯৮৭ বিশ্বকাপেও জয়ী দল অস্ট্রেলিয়া। ভারত এর আগে ১৯৮৩ তে একবার বিশ্বকাপ জেতে। টুর্নামেন্ট শুরুর আগে ভারত ঘরের মাঠে ওয়েস্ট ইন্ডিজের কাছে হারে এবং নিউজিল্যানড সফরেও বাজেভাবে হারে। অস্ট্রেলিয়া টুর্নামেন্টে এ পর্যন্ত অপরাজিত এবং ভারত টুর্নামেন্টে অস্ট্রেলিয়ার কাছে গ্রুপ পর্বে হেরে যায়।
সারসংক্ষেপ
২০০৩ ক্রিকেট বিশ্বকাপ ফাইনালের একদিনের আন্তর্জাতিক ম্যাচটি অনুষ্ঠিত হয় ২৩ মার্চ ২০০৩ সালে দক্ষিণ আফ্রিকার জোহান্নেসবার্গের ওয়ান্ডারারস স্টেডিয়ামে। গাঙ্গুলী টস জিতে প্রথমে বোলিং নেয়। সাত ব্যাটসম্যান নিয়ে মাঠে নামে ভারত। একাদশ থেকে বাদ পড়েন লেগ স্পিনার কুম্বলে। জহির খান ও শ্রীনাথ ওপেনিং-এ বল করেন। অস্ট্রেলিয়া ওপেনাররা আক্রমণাত্বকভাবেই শুরু করেন। প্রথম ওভারেই নেন ১৫ রান। বিশেষ করে গিলক্রিস্ট জহির ও শ্রীনাথ দুজনের উপরই চড়াও হন। মাত্র ৪০ বলে ৫০ রান করে ফেলেন। গাঙ্গুলী ১০ম ওভারেই স্পিনার নিয়ে আসেন। গিলক্রিস্ট কিছুটা ধীরে খেলেন এরপরে। চতুর্থ ওভারে হরভজন সিং এর বলে গিলক্রিস্ট অতিরিক্ত বাউন্সে পরাজিত হয়ে শেভাগের হাতে ক্যাচ দিয়ে ফিরে যান। এর আগেই হেইডেনকে নিয়ে ১০৫ রানের জুটি গড়েন। কিছু পরে হেইডেন ৫৪ বলে ৩৭ করে হরভজনের বলে আউট হন। ২০ ওভারে সংগ্রহ দাঁড়ায় ২ উইকেতে ১২৫। হেইডেনের আউটে ক্রিজে মার্টিনের সংগে যোগ দেন পন্টিং। বলে বলে রান নিয়ে মার্টিন ৪৬ বলে ৫০-এ পৌঁছালেও পন্টিং কিছুটা ধীরে খেলেন এবং অর্ধশত পূর্ণ করতে খেলেন ৭৪ বল। এরপরেই পন্টিং আক্রমণ করেন ভারতীয় বোলারদের। হরভজনের ওভারে মারেন ২টি ছয় এবং আশিস নেহরার বলে এক হাতেই ছয় মারেন। এ জুটি ১০৯ বলে ১০০ রান যোগ করেন। পন্টিং পরের অর্ধশত পূর্ণ করেন মাত্র ২৯ বলে এবং সেঞ্চুরি করেন। শেষ পর্যন্ত অস্ট্রেলিয়ার সংগ্রহ দাঁড়ায় ২ উইকেটে ৩৫৯ রান। পন্টিং ১২১ বলে আট ছয় ও চার চারের মাধ্যমে ১৪০ করে অপরাজিত থাকেন। পন্টিং-এর এ ইনিংস ফাইনালে অধিনায়ক হিসেবে সর্বোচ্চ ব্যক্তিগত ইনিংস। মার্টিং ৮৪ বলে সাত চার ও ১ ছয়ে ৮৪ বলে ৮৮ করে অপরাজিত থাকেন। আর এটাই ফাইনালে ২০১৫ বিশ্বকাপ পর্যন্ত সর্বোচ্চ দলীয় সংগ্রহ। পন্টিং ও মার্টিনের ২৩৪ রানের জুটিই তখন পর্যন্ত ওডিআইতে অস্ট্রেলিয়ার রেকর্ড জুটি।ভারতীয় বোলাররা অতিরিক্ত ৩৭ রান দেয়। শ্রীয়াথ ৮৭ রান দিয়েও উইকেটশূন্য থাকেন এবং এটাই ছিল তার শেষ ম্যাচে।
জবাবে ভারতের হয়ে ব্যাট করতে আসেন শচীন ও শেভাগ। অস্ট্রেলিয়ার হয়ে বোলিং শুরু করেন গ্লেন ম্যাকগ্রা। চতুর্থ বলে বাউন্ডারি মারলেও পরেও বলেই আউট হয়ে যান শচীন। ক্রিজে আসেন গাঙ্গুলী। দশম ওভারে গাঙ্গুলী ব্রেট লির বলে আউট হওয়ার আগে গাঙ্গুলী-শেভাগ জুটি করেন ৫৪ রান। এরপর ব্যাট করতে আসেন কাইফ। একই ওভারে কাইফও আউট হয়ে গেলে সংগ্রহ দাঁড়ায় ৩ উইকেতে ৫৯ রান। তারপর দ্রাবিড় ও শেভাগ ১৭ ওভার পর্যন্ত ধীরেই রান তোলেন। ১৭ ওভারে সংগ্রহ দাঁড়ায় ১০৩। এসময় বৃষ্টির কারণে খেলা বন্ধ হয়ে যায়। পরে আবার খেলা শুরু হলে পন্টিং স্পিন এটাক নিয়ে আসেন- ব্রাড হজ ও ডেরেন লেহম্যানকে দিয়ে। শেভাগ দুজনের উপরেই চড়াও হন। অন্যদিক থেকে শেভাগকে সংগ দিতে থাকেন দ্রাবিড়। তবে ৮১ বলে ৮২ রান তুলেই শেভাগ আউট হলে পরপরই দ্রাবিড়ও আউট হয়ে যান ৫৭ বলে ৪৭ করে। এরপর ভারত নিয়মিত বিরতিতে উইকেট হারিয়ে ৩৯.২ ওভারে ২৩৪ রান করতে পারে। যুবরাজ সিং( ২৪) ও দিনেস মংগিয়া(১২) ছাড়া কেউই আর দুই অঙ্কের ঘরে পৌছাতে পারে নি। ভারতকে বিশাল ১২৫ রানে হারিয়ে অস্ট্রেলিয়া টানা দ্বিতীয় বিশ্বকাপ জিতে নেয় আর এটা সব মিলিয়ে তাদের তৃতীয় বিশ্বকাপ জয়। অপরাজিত ১৪০ রানের জন্য ম্যান অব দ্য ফাইনাল হল রিকি পন্টিং।
স্কোরকার্ড
উইকেটের পতন: ১–১০৫ (গিলক্রিস্ট, ১৩.৬ ও), ২–১২৫ (হেইডেন, ১৯.৫ ও)
ম্যাচের কর্মকর্তা
ম্যাচ পরবর্তী হিসেবনিকেশ
ম্যাচ শেষে সংবাদ সম্মেলনে, পন্টিং বলেন, ভারত ম্যাচ জেতার মত কোন লক্ষণই দেখাতে পারে নি। নিজেদের জয়ের ব্যাপারে বলেন, "এমন না যে অস্ট্রেলিয়া অন্যদের থেকে এগিয়ে বরং অস্ট্রেলিয়া এভাবেই খেলে"। আরও বলেন, অস্ট্রেলিয়া ও ভারত টুর্নামেন্টের সেরা দুটি দল এবং ভারত ফাইনাল খেলার যোগ্য।
গাঙ্গুলীর প্রথমে বোলিং নেয়ার সিদ্ধান্ত মিডিয়া কর্তৃক সমালোচিত হয়; নিউ ইয়র্ক টাইমস, "বুমেরাং"। সাবেক পাকিস্তানি অধিনায়ক ইমরান খান ভারতের একাদশ নিয়েও সমালোচনা করেন। ভারতের কুম্বলেকে খেলানো উচিত ছিল বলে মন্তব্য করেন। নিজের সিদ্ধান্তের সমর্থনে বলতে গিয়ে গাঙ্গুলী বলেন, "পিচ দেখে বোলারদের সহায়ক মনে হয়েছিল কিন্তু তারা তা ব্যবহার করতে পারে নি"। তিনি অস্ট্রেলিয়ার ব্যাটিংকে কৃতিত্ব দেন এবং বলেন,"তারা চ্যাম্পিয়নের মতই খেলেছে"।
ভিটালিক বুটেরিন
ভিটালি দিমিত্রিয়েভিচ ভিটালিক বুটেরিন (রুশ: Виталий Дмитриевич Бутерин; জন্ম ১৯৯৪) হলেন একজন রুশ বংশোদ্ভূত কানাডীয় প্রোগ্রামার এবং লেখক, যিনি ইথেরিয়ামের সহ-প্রতিষ্ঠাতা হিসেবে সর্বাধিক পরিচিত।
প্রাথমিক জীবন এবং শিক্ষা
বুটেরিন ১৯৯৪ সালে রাশিয়ার কোলোমনায় জন্মগ্রহণ করেন। তার বাবা ছিলেন একজন কম্পিউটার বিজ্ঞানী। তিনি ছয় বছর বয়স পর্যন্ত এখানে তার পরিবারের সাথে বসবাস করেন।পরে তার বাবা-মা উন্নত কর্মসংস্থানের সন্ধানে কানাডায় চলে যান এবং সেখানে বসবাস করা শুরু করেন। বাবার বদৌলতে বুটেরিন শিশুকালেই কম্পিউটার সম্পর্কে অনেক জ্ঞান অর্জন করে এবং কম্পিউটার তার প্রধান নেশা হয়ে দাঁড়ায়। বুটেরিন কানাডার একটি প্রাথমিক বিদ্যালয়ের তৃতীয় শ্রেণীতে থাকাকালীন প্রতিভাধর শিশুদের কাতারে গণ্য হন এবং গণিত, প্রোগ্রামিং ও অর্থনীতিতে অভিজ্ঞদের দৃষ্টি আকৃষ্ট করেন। এরপর বুটেরিন টরন্টোর একটি বেসরকারি হাই স্কুলে পড়াশোনা করেন। বুটেরিন ১৭ বছর বয়সে তার বাবার কাছ থেকে বিটকয়েন সম্পর্কে বিস্তারিত জেনেছিলেন। তখন থেকে বিটকয়েনে প্রতি তাঁর আগ্রহ বৃদ্ধি পেতে থাকে।
উচ্চ বিদ্যালয়ে লেখাপড়া শেষ করার পর বুটেরিন ওয়াটারলু বিশ্ববিদ্যালয়ে ভর্তি হয়ে উচ্চ শিক্ষা গ্রহণ করেন। ২০১২ সালে বুটেরিন ইতালিতে ইনফরমেটিক্সে আন্তর্জাতিক অলিম্পিয়াডে ব্রোঞ্জ পদক জিতেছিলেন। ২০১৩ সালে তিনি অন্যান্য দেশের ডেভেলপারদের সাথে দেখা করেছিলেন যারা কোডের জন্য তার উৎসাহ শেয়ার করেছিলেন। তিনি সেই বছরের শেষের দিকে টরন্টোতে ফিরে আসেন এবং ইথেরিয়ামের প্রস্তাব দিয়ে একটি শ্বেতপত্র প্রকাশ করেন। এসব কাজে ব্যস্ততার ফলে ২০১৪ সালে বিশ্ববিদ্যালয় থেকে বাদ পড়ে যান। ২০১৮ সালের ৩০ নভেম্বর বুটেরিন ডাইস অ্যাকাডেমিকাস উপলক্ষে বাসেল বিশ্ববিদ্যালয়ের ব্যবসা ও অর্থনীতি অনুষদ থেকে সম্মানসূচক ডক্টরেট পান।
কর্মজীবন
২০১১ সালে বুটেরিন বিটকয়েন উপার্জন করার লক্ষ্যে বিটকয়েন ফোরামের একজন ব্যক্তির সাথে দেখা করে বিটকয়েন উইকলি নামে একটি প্রকাশনার জন্য লিখতে শুরু করেন। তখন সেই প্রকাশনার মালিক একটি নিবন্ধ লেখার জন্য পাঁচটি বিটকয়েন (সেই সময়ে প্রায় $3.50) অফার করতেন। পর্যাপ্ত আয়ের কারণে ওয়েবসাইটটি বন্ধ না হওয়া পর্যন্ত বুটেরিন সাইটের জন্য লিখতে থাকেন। ২০১১ সালে মিহাই আলিসি বিটকয়েন ম্যাগাজিন নামে একটি নতুন মুদ্রণ প্রকাশনা শুরু করার বিষয়ে বুটেরিনের সাথে যোগাযোগ করেন। এটি এমন একটি প্রস্তাব ছিল যাকে বুটেরিন সহ-প্রতিষ্ঠাতা হিসাবে গ্রহণ করবেন এবং একজন নেতৃস্থানীয় লেখক হিসাবে অবদান রাখবেন। বুটেরিন বিনা সংকোচে এতে সাড়া দেন।
ইথেরিয়াম
বুটেরিন ইথেরিয়ামের একজন সহ-প্রতিষ্ঠাতা এবং উদ্ভাবক।
ওপেন সোর্স সফটওয়্যার
বুটেরিন অন্যান্য ওপেন-সোর্স সফ্টওয়্যার প্রকল্পগুলিতে বিকাশকারী হিসাবে অবদান রেখেছে।  তিনি কোডি উইলসন, বিটকয়েন পাইথন লাইব্রেরি,  এবং ক্রিপ্টোকারেন্সি মার্কেটপ্লেস সাইট ইগোরা দ্বারা ডার্কওয়ালেটে অবদান রেখেছেন।
পুরস্কার ও স্বীকৃতি
১. থিয়েল ফেলোশিপ, ২০১৪।
২. আইটি সফটওয়্যার বিভাগে বিশ্ব প্রযুক্তি পুরস্কার, ২০১৪।
৩. ফরচুন অনূর্ধ্ব ৪০, ২০১৬।
৪. ফোর্বস অনূর্ধ্ব ৩০, ২০১৮।
৫. ফরচুন দ্য লেজার আন্ডার 40, ২০১৮।
৬. ইউনিভার্সিটি অফ বাসেল অনারারি ডক্টরেট, ২০১৮।
মানবসেবা
১. ২০১৭ সালে মেশিন ইন্টেলিজেন্স রিসার্চ ইনস্টিটিউটে $763,970 অনুদান।
২. ২০১৮ সালে SENS রিসার্চ ফাউন্ডেশনে 2.4 মিলিয়ন ডলার অনুদান।
৪. ২০২১ সালে ভারতের ক্রিপ্টো কোভিড ত্রাণ তহবিলে $1.14 বিলিয়ন মার্কিন ডলার মূল্যের কয়েন দান ।
৫. ২০২১ সালে মেথুসেলাহ ফাউন্ডেশনকে 430 ট্রিলিয়ন ডোগেলন মার্স ($ELON) মূল্যের $336 মিলিয়ন দান, যা মানুষের আয়ু বাড়ানোর উপর কাজ করে।
সমালোচনা
২০২২ সালে বাংলাদেশের একটি স্যাটেলাইট টিভি নিউজ চ্যানেল সময়টিভির অফিশিয়াল ইউটিউব চ্যানেল হ্যাক হওয়ার জন্য ভিটালিক বুটেরিনকে অভিযুক্ত করা হয়।
ডিয়ারবর্ন মসজিদ
ডিয়ারবর্ন মসজিদটি মিশিগানের ডিয়ারবর্নের আমেরিকান মুসলিম সম্প্রদায়ের (الجمعية الإسلامية الامريكية) অন্তর্গত একটি মসজিদ। ১৯৩৭ সালে বর্ধনশীল ইসলামী সম্প্রদায় দ্বারা নির্মিত হয় (তখনকার বেশিরভাগ সুন্নি মুসলমান লেবাননের বেকা উপত্যকার) এবং এটি মার্কিন যুক্তরাষ্ট্রে নির্মিত দ্বিতীয় মসজিদ। ভবনটি তিনতলা উঁচু এবং ভার্নোর এবং ডিক্স স্ট্রিটসের মোড়ে প্রায় পুরো শহরের মিলনস্থলে অবস্থিত।
১৯৬০ থেকে ১৯৮০-এর দশকে মানুষের উপস্থিতি দ্রুত বেড়ে যায়। ১৯৮০-এর দশকের শুরুর দিকে, কিছু প্রতিবেশীর আপত্তিকে বাতিল করে আদালত মসজিদটিতে উচ্চস্বরে আযান দেওয়ার অনুমতি দেয়। উচ্চস্বরে আযান দেওয়া আমেরিকার প্রথম মসজিদ এটি। আদালত মুসলমানদের আযানকে গির্জার ঘণ্টার সমকক্ষ বলে রায় দেয়।
মসজিদটির শেখ হামুদ আফিফের নেতৃত্বে পরিচালিত হয়। তার আগে, বহু বছর ধরে শেখ মোহাম্মদ মুসা নেতৃত্বে ছিলেন।
ডিয়ারবর্নের ইসলামিক সেন্টার অভ আমেরিকা আর ডিয়ারবর্ন মসজিদ দুইটি আলাদা মসজিদ। ২০০৫ সালে উদ্বোধন হওয়া ইসলামিক সেন্টার অভ আমেরিকা দেশের বৃহত্তম মসজিদ।
নাটকে পুলিৎজার পুরস্কার
নাটকে পুলিৎজার পুরস্কার হল সাহিত্য, নাটক ও সঙ্গীতের জন্য প্রদত্ত সাতটি পুলিৎজার পুরস্কারের একটি। এটি ১৯১৭ সালে পুলিৎজার পুরস্কার প্রদানের শুরুর সময়ে প্রবর্তিত সাতটি পুরস্কারের একটি। কিন্তু ১৯১৭ সালে প্রথম আয়োজনে চারটি বিভাগে পুরস্কার প্রদান করা হয় এবং নাটকের জন্য কোন পুরস্কার প্রদান করা হয়নি। নাটকের জন্য প্রথম পুরস্কার প্রদান করা হয় ১৯১৮ সালে। পূর্ববর্তী বছরে মার্কিন যুক্তরাষ্ট্রে মঞ্চস্থ নাটকগুলোর জন্য এই পুরস্কার প্রদান করা হয়ে থাকে।
১৯৮০ সাল থেকে চূড়ান্ত পর্বের মনোনয়ন তালিকাও প্রকাশ করা হয়, এই তালিকায় সাধারণত চূড়ান্তভাবে মনোনীত তিনটি কাজের নাম উল্লেখ করা হয়।
বিজয়ী ও মনোনীতদের তালিকা
থাম্ব|ডান|120px|[[ইউজিন ওনিল সর্বাধিক চারবার এই বিভাগে পুরস্কার জয় করেন, তিনি ১৯২০, ১৯২২, ১৯২৮, ও ১৯৫৭ সালে এই পুরস্কার লাভ করেন।]]
কমল থাপা
কমল থাপা (कमल थापा; জন্ম ৪ আগস্ট ১৯৫৫) নেপাল সরকারের উপ-প্রধানমন্ত্রী এবং ফেডারেল বিষয়ক ও স্থানীয় উন্নয়ন মন্ত্রীর দায়িত্ব পালন করেছেন। তিনি নেপালের রাজতান্ত্রিক দল রাষ্ট্রীয় প্রজাতন্ত্র পার্টির বর্তমান সভাপতিও। ২০০৬ সালে রাজা জ্ঞানেন্দ্রের প্রত্যক্ষ শাসনকালে তিনি স্বরাষ্ট্রমন্ত্রী হিসাবে দায়িত্ব পালন করেছিলেন যতদিন না পর্যন্ত নেপালি কংগ্রেস পার্টি এবং এর সহযোগী নেপালের কমিউনিস্ট পার্টি (একীকৃত মার্কসবাদী-লেনিনবাদী) ও একীকৃত কমিউনিস্ট পার্টি (মাওবাদী) দল সম্মিলিতভাবে গিরিজা প্রসাদ কোইরালার নিকট ক্ষমতা হস্তান্তর করতে রাজাকে বাধ্য করেছিল। তিনি এবং তার দল গণভোটের মাধ্যমে নেপালে পুনরায় রাজতন্ত্র প্রতিষ্ঠার আহ্বান জানিয়েছিলেন। থাপা দাবি করেছেন যে নেপালের কোনও রাজনৈতিক দল নেপালি জাতীয়তা রক্ষা করার সাহস পাচ্ছে না। তার ভাষ্যমতে: "এখন নেপালি সার্বভৌমত্ব ও জাতীয় ঐক্য রক্ষা করার জন্য রাজতন্ত্র প্রতিষ্ঠাই একমাত্র উপায়।"
তিনি রাজকীয় গণহত্যার পুনর্তদন্তের জন্য সরকারকেও চ্যালেঞ্জ জানিয়েছিলেন: “যারা এই গণহত্যার জন্য প্রাক্তন রাজা জ্ঞানেন্দ্র শাহকে দোষ দিচ্ছেন তারা এখন সরকারে ক্ষমতা গ্রহণ করছেন। দোষীদের সন্ধান করার জন্য আমি তাদেরকে চ্যালেঞ্জ জানাই।" সংবিধানের সময়োপযোগী ঘোষণা, লোডশেডিংয়ের মতো বর্তমান সমস্যার অবসান এবং বর্তমান রাজনৈতিক অচলাবস্থা ও নতুন সংবিধানে গণভোটসহ কয়েকটি মূল বিষয় নিয়ে গণভোটের দাবিতে আন্দোলনের অংশ হিসাবে আরপিপি-এন ২২ ফেব্রুয়ারি কাজ বন্ধ বা ধর্মঘটের আয়োজন করেছিল। সাংবিধানিক রাজতন্ত্র, হিন্দু জাতীয়তাবাদ এবং মৈত্রীতন্ত্রও এসব দাবির অংশ ছিল।
ব্যক্তিগত জীবন
কমল থাপা মূলত গোদর থাপা কাজি বংশীয়। তার জন্ম ১৯৫৪ সালের ৪ আগস্টে নেপালের মকবানপুর জেলায়। তিনি নেপালে পেশাদার ক্রীড়া হিসাবে ফুটবলের বিকাশের সঙ্গে জড়িত অখিল নেপাল ফুটবল সংঘের (অল নেপাল ফুটবল অ্যাসোসিয়েশন) সভাপতি গণেশ থাপার বড় ভাই।
প্রাথমিক কর্মজীবন
কমল থাপা নেপালের হয়ে জাতীয় ফুটবল দলের অধিনায়ক এবং টেবিল টেনিস খেলোয়াড়ও ছিলেন।
কামাল থাপা ১৯৭৩-১৯৭৪ সালে জাতীয় ছাত্র সংস্থার সভাপতি পদে কর্মজীবন শুরু করেছিলেন। ১৯৭৭ সালে তিনি নেপালের ত্রিভুবন বিশ্ববিদ্যালয় অধীভুক্ত বনায়ন ইনস্টিটিউটের রাজনৈতিক অর্থনীতি বিভাগের সহকারী প্রভাষক ছিলেন। তিনি ১৯৮০ সালে সংবিধান সংস্কার কমিশনের সদস্য ছিলেন। পাশাপাশি জাতীয় যুব পরিষেবা তহবিলের কেন্দ্রীয় কমিটির সদস্য সচিব ছিলেন তিনি। পঞ্চায়েত শাসনামলেও তিনি মন্ত্রিসভার সদস্য ছিলেন।
তিনি ১৯৮৬-১৯৯০ এবং ১৯৯৫-১৯৯৮ মেয়াদে সংসদ সদস্য ছিলেন। এছাড়া ১৯৯২-২০০২ সালে রাষ্ট্রীয় প্রজাতন্ত্র পার্টির মুখপাত্র এবং ২০০৩ সালে সাধারণ সম্পাদক ছিলেন।
প্রথমদিকে তিনি জাতীয় পর্যায়ের ফুটবল খেলোয়াড় ছিলেন। তিনি অখিল নেপাল ফুটবল সংঘের (১৯৭৮–৮৭) সভাপতি এবং জাতীয় ক্রীড়া পরিষদের সদস্য (১৯৭৭-১৯৮৭) হিসাবেও দায়িত্ব পালন করেছিলেন। তিনি এশিয়ান ফুটবল কনফেডারেশনের নির্বাহী সদস্যও (১৯৮২-১৯৯০) ছিলেন।
বর্তমানে তিনি নবগঠিত রাষ্ট্রীয় প্রজাতন্ত্র পার্টির সভাপতি হিসেবে দায়িত্ব পালন করছেন।
রাজা জ্ঞানেন্দ্রের সাথে সম্পর্ক
কমল থাপা প্রাক্তন রাজা জ্ঞানেন্দ্র শাহের সাথে সুসম্পর্ক রাখেন বলে জানা যায়, কারণ কমল থাপা সক্রিয়ভাবে শাহের অধীনে স্বরাষ্ট্রমন্ত্রী হিসাবে সরকারে অংশ নিয়েছিলেন। কিন্তু, নেপাল প্রজাতন্ত্র হওয়ার পরে জ্ঞানেন্দ্র শাহ এবং কমল থাপাকে কখনও প্রকাশ্যে একসঙ্গে দেখা যায়নি।
কেদিউ
কেদিউ হল জুনাগড় জেলাসহ পশ্চিম গুজরাটের গ্রামীণ উপকূলীয় অংশে পুরুষদের দ্বারা পরিধান করা একটি বিশেষ পোশাক। কেদিউ হল একটি লম্বা হাতাসহ উপরের পোশাক, যা বুকের দিকে ভাঁজ করা, এবং তা কোমর পর্যন্ত পৌঁছায়। কেদিউর প্রিন্টের মধ্যে রয়েছে বাঁধানি ডিজাইন যা গুজরাট এবং রাজস্থানের স্থানীয়। কেদিউ প্রায়শই চর্নো দিয়ে পরা হয়, যাকে কাফনিও বলা হয়, যা প্যান্টালুনগুলোকে বোঝায় যেগুলো চওড়া এবং গোড়ালিতে ঢিলেঢালাভাবে বাঁধা থাকে এবং এটি ইরাকে পরা শৈলীগুলোর উপর ভিত্তি করে যা ৭ ম শতাব্দীতে উপকূলীয় অঞ্চলে ব্যবসায়ীদের দ্বারা প্রবর্তিত হয়েছিল । চর্নো/সুরওয়াল জামার সাথেও পরা যেতে পারে।
হরিনাথ শেখর
হরিনাথ শেখর পঞ্চকোট রাজ্য শাসনকারী শেখর রাজবংশের চৌত্রিশতম রাজা ছিলেন।
সংক্ষিপ্ত পরিচিতি
হরিনাথ শেখর পঞ্চকোট রাজ্য শাসনকারী শেখর রাজবংশের পঁয়ত্রিশতম রাজা অভয়নাথ শেখরের কনিষ্ঠ পুত্র ছিলেন। ৯৬৬ খ্রিষ্টাব্দে তার জ্যেষ্ঠ ভ্রাতা ও রাজ্যর পঁয়ত্রিশতম রাজা ত্রিলোচন শেখর মৃত্যুবরণ করলে হরিনাথ শেখর সিংহাসনলাভ করেন। তিনি ৯৮০ খ্রিষ্টাব্দ পর্য্যন্ত রাজত্ব করেন। ভয়ভঞ্জন শেখর নামক তার এক পুত্র ছিল।
হর্স রিং ইন পোর্টল্যান্ড, অরেগন
right|thumb|২০০৯ সালে [[পোর্টল্যান্ড, অরিগনে একটি হর্স রিং-এ দড়ি দ্বারা আবদ্ধ খেলনা ঘোড়া]] একটি সময় হর্স রিং  পোর্টল্যান্ড, অরেগন জুড়ে পাওয়া যেত, যখন ঘোড়া এবং ঘোড়ার গাড়ি বহর ছিল যোগাযোগের প্রধান মাধ্যম। ১৯৭০ সালের শেষ পর্যন্ত তাদেরকে কার্ব এবং ফুটফাত থেকে নিরাপত্তার স্বার্থে সরিয়ে ফেলা হয়, যখন এক পোর্টল্যান্ড বাসিন্দা হারিয়ে যাওয়া রিং সম্পর্কে অভিযোগ করে। বর্তমানে, পোর্টল্যান্ড শহরের মানুষ তাদের প্রয়োজনে ফুটফাথ নির্মাণ বা মেরামতের জন্যে রিং সংরক্ষণে সাহায্য করে।
পটভূমি ও ইতিহাস
right|thumb|২০১২ সালে দক্ষিণপূর্ব ৩৭তম এবং বেলমন্ট রাস্তার কাছাকাছি হর্স রিং হর্স রিং প্রায়ই লোহা বা পিতল দ্বারা তৈরি হত। ১৮০০ সাল থেকে অবশিষ্টাংশ জুড়ে হর্স রিং পাওয়া যেত, যখন ঘোড়া এবং ঘোড়ার গাড়ি বহর ছিল যোগাযোগের প্রধান মাধ্যম। ১৯৭৮ সালে নিবন্ধন-গার্ড ধারণা করে রিং সমূহ ১৯০০ সালের পুরনো হবে। শহরের অধিবাসীরা তাদের ঘোড়াকে ফুটফাতের রিং এ বাঁধতে পারতো।
১৯৭০ সাল শেষের আগে পুনর্নির্মাণ বা মেরামতের সময় নিরাপত্তার উদ্দেশ্যে রিং সমূহ সরিয়ে ফেলা হয়। ১৯৭৮ সালে পোর্টল্যান্ড অধিবাসী কনি ম্যাকরেডির রিং হারিয়ে যাওয়ার অভিযোগের পর শহরের কমিশনার ঘোষণা করে বাড়ীর মালিকের অনুমতিক্রমে $৫ পরিমাণ ফি এর বিনিময়ে রিং প্রতিস্থাপন করা যাবে। বর্তমানে, পোর্টল্যান্ড শহরের মানুষ হর্স রিং সংরক্ষণে প্রতিশ্রুতিবদ্ধ, যেগুলো রাস্তার ধার এবং ফুটফাত নির্মাণ বা মেরামতের সময় বাসানো হয়। রিং সমূহকে তাদের মূল অবস্থানে প্রতিস্থাপিত করার জন্য একটি একটি অধ্যাদেশ প্রয়োজন (বা "যতটা সম্ভব কাছাকাছি বসানো"). নতুন কংক্রিটে রাস্তার প্রকৃত নামও পুন:স্থাপন বা 	পুন:মুদ্রণ করা।  রক্ষণাবেক্ষণ ব্যুরো দ্বারা রিং সরবরাহ মনিটর করা হয়।  পোর্টল্যান্ড হর্স রিং সংরক্ষণ করার একমাত্র শহর নয়। অক হারবার, ওয়াশিংটন শহরের কর্মকর্তারা নিশ্চিত করেন ২০১১ সালের ফুটফাত নির্মাণ প্রকল্পের সময় হর্স রিং এর শেষ সিরিজ সংরক্ষণ করা হবে।
ঘোড়া প্রকল্প
উইলামেট উইক ২০০৬ সালের জন্য ঘোড়া প্রকল্পে "ভিন্ন রঙের শ্রেষ্ঠ ঘোড়া" বিভাগে "বেস্ট অব পোর্টল্যান্ড" লিস্ট অন্তর্ভুক্ত করে। ২০০৭ সালে  দ্যা ওরেগনিয়ানে আন্না গ্রিফিন একটি আর্টিকেলে "পোর্টল্যান্ড রহস্যময় রাখুন" স্লোগানে প্রকল্পটির কথা উল্লেখ করেন এবং লিখেন "ঘোড়া প্রকল্প যে কোন সময় পোর্টল্যান্ডে রহস্যময় বিষয় নিয়ে হাজির হয়"। ২০০৮ সালে ইন্ডিয়ানা রাজ্যের বাইরে চলে যাওয়া সত্ত্বেও প্রকল্পে অংশগ্রহণ অব্যাহত থাকে। ২০১১ সালে NW ডকুমেন্টারি'স হোমগ্রাউন ডকফেস্টে পোর্টল্যান্ড ঘোড়া প্রকল্প ইট'স এ রিং থিং নামে তথচিত্র ভিত্তিক চলচ্চিত্র প্রদর্শিত করে। ২০১২ সালে দ্যা ওরেগনিয়ান একটি কাপলের সম্পৃক্ততাকে হাইলাইট যাদের সম্পর্কের শুরু হয় পার্ল জেলাতে হর্স রিং স্থাপনের সময়।
২০১২ সালের জন্য শহরের "টেকসই স্টর্ম ওয়াটার ম্যানেজমেন্ট" ক্যালেন্ডারকে "স্টর্ম ওয়াটার আর্ট" স্থাপন বলে, যা সুস্থ জলবিভাজিকাকে হাইলাইট করে এবং স্পষ্ট করে যে স্টর্ম ওয়াটার হচ্ছে একটি রিসোর্স ও সম্পদ"। হর্স রিং এবং শহুরে আর্ট ইনস্টলেশন একটি পর্যটক আকর্ষণে পরিণত হয়েছে.
ম্যানচেস্টার জাহাজ খাল
ম্যানচেস্টার জাহাজ খাল হল ম্যানচেস্টার সিটির সঙ্গে আইরিশ সাগরকে যুক্তকারী উত্তর-পশ্চিম ইংল্যান্ডের একটি ৩৬-মাইল-দীর্ঘ (58 কিলোমিটার) অন্তর্দেশীয় জলপথ (খাল)। লিভারপুলের নিকটবর্তী মার্সি ইষ্টারিতে শুরু করে, এটি সাধারণত মেসি এবং আইউইলেলের মূল রুটগুলি অনুসরণ করে চশায়ার ও ল্যাঙ্কাশায়ারের ঐতিহাসিক কাউন্টির মাধ্যমে বিস্তৃত হয়েছে। অনেকগুলি লকগ্রেটের দ্বারা ম্যানচেস্টার পর্যন্ত প্রায় ৬০ ফুট (১৮ মিটার) উপরে উঠে যায়, যেখানে খালের  টার্মিনাস বা প্রান্তীক নির্মিত হয়েছে। এই খালের পাশে  প্রধান দ্রষ্টব্য গুলি হল  বার্টন সুইং অ্যাকুয়াডাক, বিশ্বের একমাত্র সুইং অ্যাকুয়াডাক, এবং ট্র্যাফোর্ড পার্ক, বিশ্বের প্রথম পরিকল্পিত শিল্প এস্টেট এবং এখনও ইউরোপের বৃহত্তম।
এই খালের নির্মান শুরু হয় ১৮৮৭ সালে এবং নির্মানে সময় লাগে ছয় বছর, নির্মানটিতে খরচ হয় £১৫ মিলিয়ন (২০১১ সালের হিসাবে £১.৬৫ বিলিয়নের সমতূল্য।)